**מבנה תכנית הלימודים לתואר בוגר במשפטים**

היקף תכנית הלימודים היקף הלימודים לתואר בוגר חד חוגי הוא 142 נקודות זכות ("נז").

היקף הלימודים במשפטים לתואר ראשון בתכנית משותפת הוא 115 נקודות זכות ("נז") וכן לפחות 55 נ"ז נוספות, בהתאם לדרישות החוג האחר.

 לימודי חובה לשם השלמת תואר בוגר

לימודי חובה שנה א'

|  |  |
| --- | --- |
| דיני חוקה | 6 נ"ז |
| דיני עונשין | 6 נ"ז |
| דיני חוזים | 6 נ"ז |
| תורת המשפט א' | 3 נ"ז |
| תורת המשפט ב' | 3 נ"ז |
| מבוא למשפט ישראלי | 2 נ"ז |
| מבוא למשפט השוואתי | 2 נ"ז |
| מבוא למשפט עברי | 4 או 6 נ"ז\* |
| כתיבה ומחקר במשפט | 2 נ"ז  |
| מבוא למשפט ישראלי לדוברי ערבית | 0 נ"ז |
| סך הכל מינימום  | 36 נ"ז |

\*במקרה של למידת הקורס בהיקף של 4 נ"ז, יש ללמוד בנוסף את הקורס "מבוא למשפט מוסלמי" (4 נ"ז).

ניתן להוסיף קורסי אבני פינה (פרטים בהמשך).

לימודי חובה שנה ב'

|  |  |
| --- | --- |
| דיני קניין | 6 נ"ז |
| דיני נזיקין | 6 נ"ז |
| דיון אזרחי | 5 נ"ז |
| \*שיטות מחקר | 2 נ"ז |

\*תלמידים אשר לומדים עם חוג נוסף במדעי החברה הינם פטורים מקורס שיטות מחקר במשפטים. יש להשלים את הנקודות עם קורסים נוספים במשפטים.

החל משנה ב' ניתן להתחיל עם לימודי אשכולות, סמינרים, קורסי אנגלית ובחירה במשפטים.

לימודי אשכול ראשי:

החל מהשנה השנייה, יש ללמוד שישה קורסים לפחות (בתכנית הרגילה) או חמישה קורסים לפחות (בתכנית בוגר עם חוג נוסף) מהקורסים שלהלן

|  |  |
| --- | --- |
| דיני תאגידים | 6 נ"ז |
| דיני מנהל ציבורי | 6 נ"ז |
| דיני משפחה | 6 נ"ז |
| משפט בינלאומי פומבי | 6 נ"ז |
| דיני ראיות | 4 נ"ז |
| דיון פלילי | 4 נ"ז |
| דיני עבודה | 6 נ"ז |
| דיני מיסים | 6 נ"ז |
| דיני קניין רוחני | 4 נ"ז |
| משפט בינלאומי פרטי | 6 נ"ז |

לימודי האשכול הבין – תחומי: בתכנית הלימודים הרגילה יש ללמוד קורסים בהיקף של 4 נ״ז לפחות מן הקורסים באשכול זה. בתכנית עם חוג נוסף אין חובה ללמוד קורסים מאשכול זה לכל מי שהתחיל את לימודי התואר מתשפ"א.

לימודי אשכול משווה: יש ללמוד קורס אחד – רק למתחילים טרם תשפ"א

סמינרים: יש ללמוד שני סמינרים במשפטים, בהיקף של 4 נ"ז כל אחד

קורסי אנגלית: יש ללמוד שני קורסים במשפטים בשפה האנגלית ולהיבחן/להגיש מטלה סופית באנגלית, ללא קשר להיקף הנקודות של הקורסים.

אבני פינה: לתלמידי התכנית הרגילה, יש ללמוד קורסי אבני פינה בהיקף של 8 נ"ז, 4 נ"ז מתחום רוח/חברה ועוד 4 נ"ז מתחום ניסויי. לתלמידי התכנית עם חוג נוסף יש ללמוד קורסי אבני פינה בהיקף של 4 נ"ז מהתחום שלא נלמד בחוג השני.

לימודי בחירה במשפטים: להשלמת הנקודות.